# Творческий конкурс «Минувших лет живая память»

# Якубюк Виктория Вадимовна, 2 курс ЭФ группы ЭМ-1

# Эссе на тему «Война в судьбе моей семьи»

# Вялікая Перамога ў нашых сэрцах

(Тэкс заснаваны на рэальных апавяданнях удзельніка Вялікай Айчыннай вайны Цэвана Сяргея Філіпавіча)

“…Гэты былі добрыя цёплыя дзянькі, працы ў агародзе як заўжды хапала на ўсіх. Вялікая гаспадарка – шмат клопат. Пэўна ж, дзяцей у хаце было ажно шэсць, усіх трэба накарміць, дагледзіць. Мне на той момант было 16 гадоў, самы час будаваць планы на будучыню. Усё абарвалася ў адзін момант, калі тата прачытаў у "Праўдзе" гаворку Сталіна. Вайна больш не была дзіцячай гульнёй, яна стала жорсткай і страшнай праўдай.

Мы жылі ў невялікай беларускай вёсцы Валішча і ваенныя падзеі дайшлі да нас не адразу. Траіх старшых братоў забралі на фронт, а мне сказалі, што яшчэ наваююся, гэтага “дабра” на ўсіх хопіць. У школе арганізавалі некалькі пунктаў, дзе нас вучылі аказанню першай дапамогі параненым. Таксама праходзілі ваенную справу: як абкопвацца, страляць, поўзаць па-пластунску. Рылі зімой акопы...”

Так пачынаецца кожны расказ майго прадзеда, калі размова заходзіць пра Вялікую Айчынную вайны. Усё гэта ён не можа распавядаць без слёз, якія сцякаюць па старому пакалечанаму вайной твару. Да і ніхто са слухачоў не застаецца абыякавым. І гэта зразумела, вайна прайшлася бязлітасна па ўсім нам. Ніводны са старэйшых братоў майго прадзеда не павярнуліся дадому. Малодшая сястра памерла з голаду, ёй было ўсяго 5 месяцаў зроду, удумайцеся толькі – 5 месцаў... А старэйшая сястра, Галіна, назаўжды засталася калекай. Праз тры гады пасля заканчэння вайны яна падарвалася на міне падчас капання бульбы. А колькі сямей зусім перасталі існаваць, да што там сямей – людзі гінулі цэлымі вёскамі. Успомніць хаця б Хатынь, Зацішша, Боркі і шмат іншых.

“ …Памятаеш, унучка, той лясны прагал, каля якога мы раней збіралі грыбы, ён застаўся яшчэ з вайны. Ніколі яшчэ мне не было так страшна. Нямецкія танкі ішлі напралом, знішчаючы ўсё на сваім шляху, а паасобку за імі ішоў бязлітасны агонь, канчаткова параўноўваючы ўсё з зямлёй. Адусюль раздаваліся чалавечыя крыкі, зямля патанула ў слязах і крыві…”

Як можна забыць падзеі гэтых жудасных гадоў!? 1941-1945 назаўжды застануцца шрамам у сэрцы кожнага беларуса. Ніхто не забыты, нішто не забыта. Кожны з нас дома. Мы маем дзяцінства, маладосць. Кроў нашых прадзедаў была нездарма праліта. Дзякуй салдатам за нашу вялікую Радзіму!

Ніколі не зарасце той прагал, ніколі не павярнуцца памерлыя людзі. Але мы павінны зрабіць усё магчымае, каб іх жыццё было страчана не дарэмна, каб мы і нашы нашчадкі ніколі не пазналі, што такое вайна, каб матулі не пралівалі слёзы аб загінуўшых дзецях…